## Møtebok for Bamble kirkelige fellesråd

|  |  |
| --- | --- |
| **Møtedato:** | 25.04.2024 |
| **Møtetid:** | kl. 18:00 |
| **Møtested:** | Bamble menighetshus |

**Tilstede:**

Trond Bjørnar Johansen, Nina Thormodsen Rønning, Sylvia Fuglset, Magnar Kleiven, Mette Roland, Jorunn Werswick, Rolf Heimdal, Turid Bredsand, Odd Morten Lund.

**Meldt forfall:**

Trond Engnes, Thorild Svanemyr, Astrid Thomasberg.

Innkalling godkjent

Protokoll fra fellesrådsmøte 06.03.2024 godkjent.

**Saker**

**Sak 000007 Orientering regnskap trosopplæring 2023**

Ble gjennomgått i møtet.

**Sak 000008 Orientering budsjett trosopplæring 2024**

Ble gjennomgått i møtet.

**Sak 000009 Budsjettrapport for BKF**

Ble gjennomgått i møtet.

**Sak 000010 Foreløpige signaler fra revisor ifht regnskapet 2023**

Revisjonsberetningen kom samme dag som fellesrådsmøtet, og ble behandlet i egen sak, sak 13/24

**Sak 000011 Søknad om lønnsøkning er behandlet av Forhandlingsutvalget**

Ble informert om i møtet.

**Sak 011/24 Feste Sør AS legger frem skisseforslag vedr urnevekk**

|  |
| --- |
| Feste Sør AS kommer for å legge skisseforslag vedr urnevegg på Eik gravlund.Dokumentene blir lagt frem på møtet. |

*Forslag til vedtak:*

|  |
| --- |
| Det forelå ikke forslag til vedtak til møtet. |

*Møtebehandling:*

|  |
| --- |
| Tone Telnes og Margrethe Lund fra Feste viste oss skisser til urnevegg på Eik. Det ble stilt noen spørsmål etter fremvisningen, og det kom noen kommentarer/innspill:Hvis urnevegg skal bygges etappevis, er det ønskelig at 1. byggetrinn omfatter 2 vegger, og ikke bare 1.Det ble foreslått at døra til avlukket ble skjøvet inn i nisjen, slik at det blir plass til blomster på en liten hylle utenfor hver dør.Dette kan ev være valgfritt, at man kan plassere døra helt ytterst, eller litt inn, avhengig av om man vil ha plass til pynt, eller ikke.Dersom nisjene skal lages dypere må selve veggen bli dypere/bredere. Slik veggen er beregnet i dag, er den ca 1 meter tykk.Det ble stilt spørsmål om vet er mulig å sette benker under trærne, i kirsebærlunden. |

*Vedtak:*

|  |
| --- |
| Enstemmig godkjent at det arbeides videre med prosjektet, innenfor tidligere vedtatt kostnadsramme. |

**Sak 012/24 Forslag til høringssvar digital gravferdsmelding og forskriftsendring om pe**

|  |
| --- |
| Bamble kirkelige fellesråd som gravplassmyndighet er stort sett enig i forslaget til Barne- og familiedepartementet vedr Digital gravferdsmelding, og forskriftsendring om periodisering av festeinntekter. Men Bamble kirkelige fellesråd har noen kommentarer til det fremlagte forslaget: 1. At samboer ikke kan bruke digital gravferdsmelding er en svakhet, da det ofte er her konflikter oppstår ifht en gravferd (s.8).
2. Forhåndserklæring vedr rett til å være ansvarlig for gravferd framfor familiemedlemmer nevnt i folkeregisteret, er bra. Men risikoen for at utfyllelsen av slike dokument ikke blir gjort før dødsfallet kan man anta/tenke seg er stor (s 8)
3. Opplysninger vedr gravferdsansvarlige fra Folkeregisteret ifht relasjonsopplysninger som personer rundt avdøde ikke kjenner til, og som vil kunne bringe nye personer inn i samspillet vedr gravferd kan være sårbart. Da det kan være vanskelig å få slik info når man er i sorg (s 13).
4. Forslaget til at det først kommer varsel fra Digital gravferdsmelding til den lokale gravplassmyndigheten etter 5 dager, om en gravferdsmelding ikke er utfylt, oppleves som lang tid, da det maks skal gå 10 virkedager fra dødsfallet til gravlegging/kremasjon finner sted. Dette også fordi det skal tas mange avgjørelser og forberedes en del i forkant av en gravferd (spesielt vinterstid kan dette være utfordrende).

Gravplassmyndigheten i Bamble kommune foreslår at Digital gravferdsmeling må settes til å varsle lokal gravplassmyndighet innen 3 dager, om ikke Digital gravferdsmelding har blitt fylt ut (s 29).1. Varsel om hvor kisten/urnen til avdøde er til enhver tid, bør legges inn i en senere versjon av Digital gravferdsmelding (s 29).
2. Bamble kirkelige fellesråd **støtter departementets forslag** om at Forskrift om økonomiforvaltningen i sokn i den norske kirke paragraf 4 nytt punkt (5) skal lyde:

(5) Forskuddsbetalte avgifter for feste av grav kan inntektsføres når de betales. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Punktene ble gjennomgått i møtet. |

*Vedtak:*

|  |
| --- |
| Forlag til høringssvar ble enstemmig godkjent. |

**Sak 013/24 Revisjonsberetning 2023**

|  |
| --- |
| Revisjonsberetningen for 2023 kom samme dag som fellesrådsmøtet ble avholdt, og ble lagt frem i møtet.Revisjonsberetningen er uten kommentarer/forbehold.  |

*Forslag til vedtak:*

|  |
| --- |
| Det forelå ikke kommentarer til møtet. |

*Møtebehandling:*

|  |
| --- |
| Revisjonsberetningen ble kommentert utfra at den var uten kommentarer/forbehold. |

*Vedtak:*

|  |
| --- |
| Revisjonsberetningen tas til etterretning. |

For Bamble kirkelige fellesråd

Astrid Thomasberg

Kirkeverge